Борис Младенов-Young
В градината ми цвете разцъфтя…

chitanka.info

В градината ми цвете разцъфтя.

Подухна вятър… Аромат ме лъхна.

Букет набрах — такава красота!

Но скоро той увехна и изсъхна.

В лехата пъстра пеперудка спря,

но враг открила в мен, за миг настръхна

и… в мрежата запърха със крилца —

от свобода лишена, там издъхна.

Ожених се за дивно същество.

Но мина време… есен среброносна

превърна в баба младостта красива!

И аз се питам без ответ: Защо

до красотата като се докосна,

тя всеки път увяхва и загива!!!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.